
Nr.  8952 din 12.08.2024 
                                               Referat de aprobare 

            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre pentru acordarea dreptului de servitute pentru construirea unei rampe de traversare în favoarea S.C. Solaris Park Two SRL  pe  suprafaţa de 6,7 ml., teren proprietate publică a municipiului Marghita identificat cu nr. cadastral 106424 .
          Prezentul proiect de hotărâre a fost initiat ca urmare a solicitarii nr.. 306 din 10.01.2024, înaintate de către beneficiarul lucrării “Construire centrală electrică fotovoltaică – Marghita 1 – Nord în extravilanul municipiului Marghita, împrejmuire și racordare la S.E.N.”, pe terenurile identificate prin CF nr. 101080, 100624, 106118 și 106147, extravilan, suprafață totală 294.481,00 mp., respectiv S.C. Solaris Park Two SRL  . De asemenea în acest sens  a fost emis si Certificatul de urbanism 111 din 23.11.2022, cu valabilitate pana in   23.11.2024, unde pentru obtinerea anumitor avize partea beneficiară motivează necesitatea obtinerii unei cai de acces in vederea realizarii si aprobarii documentatiei tehnice .
        Tinând cont de strategia şi politica energetică la nivel national, reglementată  şi în Legea nr. 123/2012, cu modificările şi completările ulterioare, care are în vedere creşterea eficienţei energetice  din surse regenerabile , din surse neconvenţionale-energie din surse regenerabile nefolisite, respectiv energie eoliană, energie solară ( solara termică şi solară fotovoltaică, geotermală) consider oportun acordarea acestui drept de servitute pentru  realizarea investiției parcului fotovoltaic in vederea  construirii  unei rampe de traversare peste șanț-canal HCN 1335, teren proprietate publică a municipiului Marghita identificat prin nr.cad. 106424 , pentru a face legătura dintre cele două terenuri identificate prin nr.cad.101130 și nr.cad.106118   pe o distanță de 6,7 m., respectiv 45 mp. 

